CELEX: 31983R2655
Language: el
Date: 1983-09-22
Title: Κανονισμός (ΕΟΚ) αριθ. 2655/83 της Επιτροπής της 22ας Σεπτεμβρίου 1983 περί παύσεως της αλιείας της γλώσσας από πλοία με σημαία των Κάτω Χωρών

Avis juridique important

|

31983R2655

Κανονισμός (ΕΟΚ) αριθ. 2655/83 της Επιτροπής της 22ας Σεπτεμβρίου 1983 περί παύσεως της αλιείας της γλώσσας από πλοία με σημαία των Κάτω Χωρών  

Επίσημη Εφημερίδα αριθ. L 262 της 23/09/1983 σ. 0018 - 0018

***** ΚΑΝΟΝΙΣΜΟΣ (ΕΟΚ) αριθ. 2655/83 ΤΗΣ ΕΠΙΤΡΟΠΗΣ  της 22ας Σεπτεμβρίου 1983  περί παύσεως της αλιείας της γλώσσας από πλοία με σημαία των Κάτω Χωρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2057/82 του Συμβουλίου της 29ης Ιουλίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των Κρατών μελών (1), όπως τροποποιήθηκε από τον κανονισμό (ΕΟΚ) αριθ. 1729/83 (2), και ιδίως το άρθρο 10 παράγραφος 3,  Εκτιμώντας:  ότι ο κανονισμός (ΕΟΚ) αριθ. 198/83 του Συμβουλίου της 25ης Ιανουαρίου 1983, που αναφέρεται στις αλιευτικές δραστηριότητες στα ύδατα που υπάγονται στην κυριαρχία ή τη δικαιοδοσία των Κρατών μελών, ο οποίος εξεδόθη προσωρινά, ενόψει του καθορισμού των TAC και των ποσοστώσεων για το έτος 1983 (3), προβλέπει ότι μέχρι να αποφασίσει το Συμβούλιο σχετικά με τα TAC και τις ποσοστώσεις που θα εφαρμοστούν το 1983, τα σκάφη με σημαία Κράτους μέλους ασκούν τις αλιευτικές τους δραστηριότητες κατά τους συνήθεις εποχιακούς κύκλους και σύμφωνα με τον κανονισμό (ΕΟΚ) αριθ. 172/83 του Συμβουλίου (4)·  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή με κανονισμό την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία Κράτους μέλους θεωρείται ότι έχουν εξαντλήσει την ποσόστωση που έχει διατεθεί·  ότι τα αλιεύματα γλώσσας στα ύδατα της διαίρεσης CIEM VIII από πλοία με σημαία των Κάτω Χωρών έφθασαν στα μέσα Αυγούστου 1983 τις ποσοστώσεις που έχουν διατεθεί προσωρινά για το 1983,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων γλώσσας στα ύδατα της διαίρεσης CIEM VIII από πλοία με σημαία των Κάτω Χωρών ή νηολογημένα στις Κάτω Χώρες, εκτιμάται ότι έχει εξαντλήσει τις ποσοστώσεις που είχαν διατεθεί προσωρινά στις Κάτω Χώρες για το 1983.  Απαγορεύεται η αλιεία της γλώσσας στα ύδατα της διαίρεσης CIEM VIII καθώς επίσης η διατήρηση επί του σκάφους, η μεταφόρτωση από πλοίο σε πλοίο και η εκφόρτωση της γλώσσας που έχει αλιευθεί στην περιοχή αυτή από πλοία με σημαία των Κάτω Χωρών ή νηολογημένα στις Κάτω Χώρες, από την ημερομηνία ενάρξεως της ισχύος αυτού του κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Βρυξέλλες, 22 Σεπτεμβρίου 1983.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 220 της 29. 7. 1982, σ. 1.  (2) ΕΕ αριθ. L 169 της 28. 6. 1983, σ. 14.  (3) ΕΕ αριθ. L 25 της 27. 1. 1983, σ. 32.  (4) ΕΕ αριθ. L 24 της 27. 1. 1983, σ. 30.